Amptelike MOB verslag – vetweet
Amptelike MOB verslag
Posted on September 5, 2010 by gidivet
Therina het baie foto's geneem, so mettertyd sal sy dit blog. Ek het ook hierdie keer darem onthou om die kamera uit te haal – sal later sien of iets uitgekom het.
Eon was so gaaf om vir Therina tot hier te bring, en hy't geduldig saamgekuier. Dankie Eon, lekker om jou ook te leer ken.
Nadat ons redelik leepoog opgestaan het (lees my pos oor vyekonfyt en slapeloosheid) was dit nie lank nie of daar is 'n klop aan die deur. Therina en Eon het gou eers tee gedrink en dis waar die eerste (en gelukkig enigste) probleempie opduik. Mev Gidi was reeds weg kerk toe met die seuns, toe soek ek die suiker om in my gaste se tee te gooi. Niks maar niks in die kaste nie. Dis nou behalwe icing sugar en castor sugar. Toe kies ons maar castor sugar en hulle't dit darem oorleef. Hier rond gebruik mense nie eintlik suiker nie, so ons het lankal opgegee om suiker in tee te gooi.
Wel, hierdie Therina is iemand met stamina. Sy't so pas London, New York en Denemarke platgedraf, maar sy sien toe kans vir nog. Nou ja, hier is ons program vir die dag. Therina, ek weet jy wil eintlik self hieroor skryf, so ek sit net die name van plekke op sodat jy kan weet watter foto's waar hoort.
Ons sit toe af na die Weald and Downland Open Air Museum waar ons 'n hele paar ure rustig rondgekuier het. Dit was hulle 40ste herdenking en daar was 'n hele karnavalatmosfeer.
Daarna was ons in Arundel, eers 'n koppie tee en 'n kaasskon geniet in Tarrant Street, toe opgery verby die Arundel katedraal tot by die kasteel se krieketveld, daarna weer deur die dorp gery tot by die Swanbourne Lake. Na 'n heerlike roomys het ons weer die pad gevat huis toe sodat ons gaste nog kon terugry London toe.
Meer hieroor later, maar nogmaals dankie dat julle soveel moeite gedoen het om hier uit te kom. Dit was sommer 'n groot "treat". En vir wat groete en drukkies saamgestuur het, dit word waardeer. Kom nou sommer volgende keer self.
← Een vir Modderkind, terwyl ons nou op 'n Russiese tema is
Die Rooi Duiwels →
15 thoughts on "Amptelike MOB verslag"
NOu toe nou! Klink asof julle lekker gekuier het! Jip, Therina hardloop sommer nou die hele wêreld plat binne 'n paar dae! Klink nogal asof sy die "around the world in 80 days" ding sou kon doen!Mag julle 'n heerlike nagrus geniet!
September 6, 2010 at 05:56
Hoop jy kon die verlore slaap inhaal, Gidi.Therina is another piece of cake, as jy my vra.Kosbaar.
O ek is soooo jaloers. Ek hoop ons kan ook een of ander tyd kom kyk!
September 6, 2010 at 21:29
Klaar eerste klompie foto's gesien.
Dit klink of sy baie lekker gekuier het by jou!
September 8, 2010 at 23:28
Sy sien kans vir baie.
September 8, 2010 at 23:29
Slaap? Stel my asseblief voor. Grap sommer net. Slaap al bietjie beter hierdie week. Ja dis een manier om Therina te beskryf…
September 8, 2010 at 23:30
Die beste. Lekker dag vir jou ook.
Sodra sy bietjie gerus het.
Moenie jaloers bly nie – neem aksie! Oeps dit klink na 'n vreeslike anglisisme. Moet nou nie op jou laat wag nie.